Document ID: 31998R2375

KOMMISSIONENS FORORDNING (EF) Nr. 2375/98 af 3. november 1998 om 18. ændring af forordning (EF) nr. 913/97 om undtagelsesforanstaltninger til støtte for markedet for svinekød i Spanien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og
ud fra følgende betragtninger:
På grund af udbrud af klassisk svinepest i visse produktionsområder i Spanien blev der ved Kommissionens forordning (EF) nr. 913/97 (3), senest ændret ved forordning (EF) nr. 2268/98 (4), fastsat undtagelsesbestemmelser til støtte for markedet for svinekød i denne medlemsstat;
den metode, der anvendes til at beregne støtten for smågrise med en vægt på 13-16 kg, bør ændres, idet henvisningen til markedet i Lerida ændres til en henvisning til den nationale notering;
på grund af den fortsatte anvendelse af veterinære og handelsmæssige restriktioner bør antallet af smågrise og iberiske svin, der kan leveres til myndighederne, forhøjes, så undtagelsesforanstaltningerne kan videreføres fra den 14. oktober 1998;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
I forordning (EF) nr. 913/97 foretages følgende ændringer:
1) Artikel 4, stk. 4, første afsnit, affattes således:
»4. Den i artikel 1, stk. 4, omhandlede støtte ab bedrift for smågrise med en gennemsnitsvægt pr. parti på 13 kg eller derover, men under 16 kg, beregnes på grundlag af den pris pr. kg for »nationale smågrise« i vægtklassen 12-15 kg, som konstateres på markedet »Mercolerida« i ugen før leveringen af smågrisene til myndighederne.«
2) Bilag I affattes som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Artikel 1, nr. 2, anvendes dog fra den 14. oktober 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. november 1998.

Labels: 3
17
18
6